Samkvæmt frétt CNN var Stallard með barn með sér þegar hún reyndi að sprengja sprengjuna . Vísir / Fógeti Hillsboroughsýslu / Getty Emily Stallard gekk inn í verslun Walmart í Flórída á laugardaginn og tók vörur úr hillum , eins og gengur og gerist . Þessar vörur notaði hún þó til þess að smíða sprengju og reyndi hún að sprengja hana . Hún var þó stöðvuð af öryggisverði og lögregluþjóni sem var í versluninni áður en henni tókst að kveikja í sprengjunni . Fógetinn Chad Chronister segir konuna hafa verið búna að sanka að sér öllu sem hún þurfti til að valda gífurlegu manntjóni . Ef öryggisvörðurinn og lögregluþjónninn hefðu ekki orðið varir við hana hefði getað farið illa . Samkvæmt frétt CNN var Stallard með barn með sér þegar hún reyndi að sprengja sprengjuna . Öryggisvörðurinn sá hana þó opna vörur sem hún hafði ekki greitt fyrir og áttaði sig á því hvað hún væri að gera . Hann hringdi á lögregluna og náði í lögregluþjóninn sem hann vissi af í versluninni . Þegar þeir stöðvuðu hana var hún að kveikja á eldspýtu sem hún ætlaði að nota til að kveikja í sprengjunni . Hún var handtekin fyrir ýmsa meinta glæpi og má þar nefna tilraun til íkveikju , barnaníð og brot gegn valdstjórn . Hún hefur ekki verið ákærð enn .